Title: Määritelmät (sivuna)
Course: Mikrosisältöjen tuottaminen tiimityönä (Digivisio 2030) > Section: Mitä on mikrosisältö?

Jos et halua käyttää H5P:tä Moodlessa, sisältö on tällä sivulla!

Mikro-oppiminen on pedagoginen lähestymistapa, jossa tarjotaan lyhyttä ja tiivistä sisältöä helposti saavutettavalla ja hyvin muotoillulla tavalla.

Mikrosisältö on pieniä, tiiviitä sisällön palasia, kuten tekstiä, videoita, podcasteja, tai kokoelma erilaisia mediasisältöjä. Ne voivat toimia itsenäisenä oppimateriaalina tai olla osa laajempaa kurssia.

Mikrokurssi on kurssi, joka on muotoiltu mikro-oppimisen periaatteiden mukaisesti. Sille on määritelty selkeät osaamistavoitteet, ja se on rakennettu yksittäisistä mikrosisällön palasista.

Pieni osaamiskokonaisuus, piensuorite on todistus siitä, että oppija on saavuttanut osaamistavoitteet, jotka vaaditaan suoritteen saamiseksi tietystä aiheesta. Piensuoritteen saamiseksi oppija voi joutua suorittamaan yhden tai useampia kursseja. Kursseja voivat tarjota oppilaitokset, joilla on tukenaan ECTS- tai laatukriteerit, ja kaupalliset yritykset, joilla ei yleensä ole akkreditointia.