Title: 3. Osien suunnittelu
Course: Mikrosisältöjen tuottaminen tiimityönä (Digivisio 2030) > Section: Laadi oma pedagoginen käsikirjoitus

Kun olet saanut kaksi ensimmäistä vaihetta tehtyä, on aika alkaa suunnitella kurssin yksittäisiä osia tai osioita. Suurin osa oppimateriaaleistasi tai mikrosisällöstäsi sijaitsee tällä tasolla. On hyvä luoda osioita, jotka käsittelevät samaa aihepiiriä tai teemaa käyttäen monia erilaisia resursseja, tietoja ja mediaformaatteja.

Jos olet kuitenkin tuottamassa kurssia sosiaaliseen mediaan, kurssin kussakin osassa ei ole tietenkään kovin paljon elementtejä ja hyvä niin. On hyvä muistaa, että monet oppijat haluavat linkkejä lisämateriaaleihin, jos varsinaisen materiaalin läpikäyminen on heille lastenleikkiä.

Pyri herättelemään oppijoiden tiedonjanoa jokaisessa kurssin osiossa, äläkä pelkää antaa persoonallisuutesi näkyä!

Osan tai osion suunnitteleminen

Osan tiedot | - Mikä on tämän osan nimi?
Osan yleiskatsaus | - Mieti tämän osan aihetta tai teemaa ja kuvaile se parilla virkkeellä.
Osan tavoitteet
- Mikä on kurssin tämän osan tavoite?
- Mitä toivot, että oppijat pystyvät saavuttamaan, oppimaan tai tekemään tämän osan päätteeksi?
Osaamistavoitteet
- Mitkä ovat kurssin tämän osan osaamistavoitteet?
- Kirjoita lyhyt virke kustakin oppimistavoitteesta (enintään 1–3). "Bloomin taksonomia" on erinomainen apuväline niiden muotoilemiseen.  .
Osaamistavoitteiden saavuttaminen
- Miten aiot saavuttaa nämä oppimistavoitteet?
- Mitä käsitteitä, teorioita tai käytännön tietämystä haluat iskostaa oppijoiden mieliin ja miten?
- Miksi näiden oppimistavoitteiden saavuttaminen on tärkeää?
- Miten ne suhteutuvat kurssin ensisijaisiin oppimistavoitteisiin?
Mikrosisältö
- Mitä materiaalia tai sisältöä sisällytät tähän osaan?
- Kirjoita ylös jokainen sisällön palanen, anna niille selkeät nimet ja lyhyt kirjallinen kuvaus.
- Älä unohta yhteenvetoa tai päätösosaa!
Osien väliset suhteet
- Miten tämän osan sisältö suhteutuu kurssin muihin osiin?
- Ovatko yhteydet loogisia ja johdonmukaisia?
- Vai vaativatko ne selittämistä tai muokkausta?
- Mitä lisämateriaalilinkkejä oppija haluaisi voidakseen tutustua aiheeseen paremmin?
Suorittaminen
- Kuinka paljon aikaa arvioit kurssin koko materiaalin suorittamisen vievän?
- Hitaassa tahdissa?
- Nopeassa tahdissa?

Voit kopioida ja liittää tämän taulukon niin monta kertaa kuin on tarpeen.