Title: Mitä on mikro-oppiminen?
Course: Mikrosisältöjen tuottaminen tiimityönä (Digivisio 2030) > Section: Mitä on mikrosisältö?

Mikro-oppiminen on toteutustapa, jossa opiskeltava aihe jaetaan pieniin ja tarkasti rajattuihin sisällön palasiin. Ei ole olemassa yleisesti sovittua määritelmää siitä, kuinka pieniä näiden sisällön palasten pitäisi olla. Tyypillisesti mikro-oppimisessa käytetään kuitenkin sisältöä, jonka kuluttaminen vie enintään 10 minuuttia. Mikrosisältö voi muodostaa itsenäisen kokonaisuuden tai olla osa laajempaa kurssia, kuten MOOCia.

 Mikro-oppimiseen voi sisältyä seuraavia piirteitä:

- Oppiminen tapahtuu (verkko)kursseilla, joilla esitetään tietoa tietystä aiheesta pieninä palasina useissa osioissa.
- Oppija voi tutkia ja opiskella sisältöä omaan tahtiin.
- Oppiminen kohdistuu työelämässä tarvittaviin taitoihin ja tietämykseen.
- Oppiminen perustuu jatkuvan tai elinikäisen oppimisen periaatteisiin.
- Oppiminen kehittää ammatillista pätevyyttä.
- Oppimisessa käytetään mikrosisältöä, jossa aihetta käsitellään sitouttavalla tavalla.
- Oppija soveltaa oppimaansa käytännössä.

Tutustu aiheeseen tarkemmin katsomalla mikro-oppimista käsittelevä video. Video on tekstitetty suomeksi, englanniksi ja ruotsiksi.