Title: Tee opetusvideo
Course: Mikrosisältöjen tuottaminen tiimityönä (Digivisio 2030) > Section: Miten tuottaa mikrosisältöä?

Videot voivat olla hämmästyttävän vaikuttava tapa välittää tietoa ja informaatiota, jos ne tuotetaan oikein. Monilla hybridi- ja verkkokursseilla opettajat kuitenkin tyytyvät vain kuvaamaan luennon ja lataamaan sen kurssiympäristöön videona tai tekemään erillisiä selitysvideoita eri aiheista. Tällaiset videot voivat olla melko pitkäveteisiä eivätkä välttämättä tuota oppijoille perinteiseen luokkahuoneluentoon verrattuna muuta lisäarvoa kuin sen, että he voivat katsoa luennon heille sopivana ajankohtana.

Millaisista aineksista hyvä ”mikrovideo” sitten koostuu?

- Videon pituus tulisi olla noin 6-8 minuuttia  Tämä ei ole aina mahdollista eikä toivottavaakaan kaikkien aiheiden kohdalla, mutta katselutilastot osoittavat, että yli 12 minuuttia kestävän videon kohdalla loppuun katsomisen aste voi tippua jopa 50 %.
- Videolla on auditiivista kerrontaa, joka pitää oppijan mielenkiintoa yllä, kuten kertojan ääni, joka kokoaa oppimateriaalin yhteen johdonmukaiseksi kokonaisuudeksi.
- Video tuo esiin persoonasi ja innostuksesi aiheeseen.
- Video on vuorovaikutteinen ja sitouttaa oppijan. Vuorovaikutteisuutta voi lisätä antamalla etukäteen pohdintakysymyksiä  tai videolla.
- Videolla on tekstitys, joka näkyy näytöllä sopivalla lukunopeudella.
- Video ei ole pelkkä ”puhuva pää”. Näytöllä voi näkyä erilaisia kuvia, animaatioita, taulukoita ja kaavioita, kuvitusta, aputekstiä ja -kuvia, ehkä maisemiakin.
- Videolla keskitytään yhteen aiheeseen. Jos olet tekemässä videota, jonka on tarkoitus olla mikrosisältöä, pidä video lyhyenä ja selkeänä.

Näiden vinkkien avulla pääset alkuun opetusvideoiden suunnittelussa ja tuottamisessa. Digivisio2030 on myös tuottanut sarjan tallenteita  Video opetuksessa -aiheesta.  Kannustamme tutustumaan niihin!

Lue lisää

Brame, C. J. (2016). Effective educational videos: Principles and guidelines for maximizing student learning from video content. CBE—Life Sciences Education, 15(4), es6.

Gillet, M. (2023) Top 10 best practices for making educational videos. Trends in Education. https://hospitalityinsights.ehl.edu/making-educational-videos-10-tips
Laurillard, D. (2012). Teaching as a design science: Building pedagogical patterns for learning and technology. Routledge.

Hakanurmi, S. (2019) . Pedagogisesti mielekäs video.  ERAPPU-blogi. Turkulaisten korkeakoulujen yhteistyöfoorumi.

Hakanurmi, S. (2019). Vinkkejä videon tekoon. Blogi.  ERAPPU-blogi. Turkulaisten korkeakoulujen yhteistyöfoorumi.

Mayer, R. E. (2009). Multimedia Learning (2nd ed.). Cambridge University Press