Title: Miten mikrosisältö voi tukea erilaisia oppimistarpeita? (sivuna)
Course: Mikrosisältöjen tuottaminen tiimityönä (Digivisio 2030) > Section: Mitä on mikrosisältö?

Jos oppilaitoksessasi ei käytetä H5P-sisältöjä, hyödynnä tätä sivua!

- Just-in-time-opetus. Oletetaanpa, että työntekijä kohtaa työssään ongelman. Siinä tilanteessa hän voi tutustua aihetta käsittelevään mikrosisältöön, josta hän saa nopeasti ongelman ratkaisemiseksi tarvitsemansa tiedot.
- Tuotetutoriaalit. Tuotetutoriaali tarjoaa oppijoille tiedot, joita nämä tarvitsevat käyttääkseen tiettyä tuotetta tai palvelua. Tutoriaali voidaan toteuttaa videona, interaktiivisena demona tai vaihe vaiheelta etenevänä oppaana.
- Vaatimustenmukaisuuskoulutukset. Koulutus, jonka suorittaminen on pakollista lainsäädännön tai yhtiön käytäntöjen nojalla. Oppijat voivat suorittaa koulutuksen lyhyissä, tarkasti rajatuissa osioissa, jolloin koulutuksen tiedot on helpompi ymmärtää ja muistaa.
- Lyhyet skrollattavat sivut. Mikrosisältö esitetään skrollattavilla sivuilla selkeällä, helposti ymmärrettävällä ja innostavalla tavalla, jolloin sisältöä on helppo seurata ja kuluttaa.
- Pehmeitä taitoja koskevat koulutukset. Pehmeistä taidoista on hyötyä erityisesti viestinnässä, johtamisessa ja ongelmanratkaisussa. Lyhyt mikrosisältö, jossa keskitytään tiettyihin näkökulmiin, voidaan käydä läpi muutamassa minuutissa. Se on erinomainen tapa sisällyttää oppiminen osaksi arkea.
- Sanaston kehittäminen. Lyhyet tietovisat tai muistikortit, jotka sisältävät tiettyjä sanoja tai käsitteitä. Ne voi käydä läpi nopeasti, mikä kannustaa oppijoita kertaamaan sanastoa säännöllisesti.
- Kirjoituskehotteet. Sisällöntuottajat voivat antaa tiettyä aihetta tai genreä koskevia lyhyitä kirjoituskehotteita, joiden avulla kirjoittaja voi voittaa esimerkiksi tyhjän paperin kammon ja muita esteitä. Vaihtoehtoisesti oppijalle voidaan antaa tehtäväksi laatia kehotteita suurille kielimalleille, kuten CoPilotille tai ChatGPT:lle, jotka voivat auttaa oppijaa muotoilemaan ajatuksiaan tietystä aiheesta.
- Kielenoppiminen. Oppijat voivat käydä lyhyitä annospalan kokoisia oppitunteja, joilla keskitytään tiettyyn kielen osa-alueeseen, kuten kielioppiin tai sanastoon. Tämä tekee kielenoppimisesta helpompaa ja antaa oppijoiden edetä omassa tahdissaan.
- Muistikortit. Helpottavat tiedon mieleenpainamista ja muistamista. Muistikorteista voi tehdä myös pelin, jonka avulla voi herättää kilpailua oppijoiden kesken.

Lue lisää

Kumar, V., & Nanda, P. (2024). Social media and micro-lessons: A new paradigm of online learning. In Optimizing Education Through Micro-Lessons: Engaging and Adaptive Learning Strategies (pp. 157-172). IGI Global.