Title: Sosiaalinen media oppimisalustana
Course: Mikrosisältöjen tuottaminen tiimityönä (Digivisio 2030) > Section: Miten tuottaa mikrosisältöä?

Sosiaalisen median alustoilla on kullakin omat vahvuutensa ja heikkoutensa. Tässä osioissa käydään läpi joitakin tällä hetkellä suosituimpia alustoja. Vertaile eri alustoja ja valitse se, joka soveltuu parhaiten oman mikrosisältösi tai -kurssisi tarpeisiin.

Ennen sisällön julkaisemista tutustu eri alustojen ajantasaisiin tietoihin, kuten käyttäjien demografisiin tietoihin, tekijänoikeus- ja lisensointikysymyksiin sekä käyttöehtoihin.

Facebook

Facebook on yksi maailman käytetyimmista verkostoista ja on hyvin  todennäköistä, että oppijasi käyttävät sitä päivittäin.  Facebook on hyvä alusta aloittaa yhteisön luominen ryhmien avulla.  Jos haluat tukea oppijoiden vuorovaikutusta Facebookissa, seuraavista vinkeistä voi olla apua.

1. Luo kurssille oma sivu

Sivun luominen suo hiukan yksityisyyttä, mutta sivut ovat oletusarvoisesti julkisia. Sivun luominen antaa sinulle kuitenkin ylläpitäjän oikeudet, joten voit hallita, kuka saa julkaista sisältöä sivulla.

2. Luo kurssille oma ryhmä

Ryhmä voi olla yksityinen, mikä on parempi vaihtoehto opetuskäyttöön, sillä sinun on huomioitava oppijoiden oikeudet. Voit siis määrittää, että ryhmään voivat liittyä vain kurssin osallistujat. Ryhmän sisällä kaikki jäsenet voivat julkaista sisältöä, mikä lisää vuorovaikutusta ja luo oppimisyhteisön.

Instagram

Instagramin käyttö ei ole kovin yksinkertaista satunnaistetun syötteen sekä sekavan videoiden, kuvien ja erilaisten syötteiden yhdistelmän vuoksi. Oppijat näkevät julkaisusi muiden seuraamiensa tilien joukossa, joten sisällön löytäminen voi vaatia ylimääräistä vaivannäköä, ellei sinulla ole keinoja parantaa julkaisujesi näkyvyyttä. Lisäksi vanhentuneen sisällön käsittely on haaste - jätätkö vanhan mikrosisällön ja kurssimateriaalin Instagramiin, jossa se on kerännyt katselukertoja, vai poistatko sen ja korvaatko sen päivitetyllä materiaalilla, jolloin on vaarana, että uusi materiaali ei saa yhtä paljon huomiota?

Instagram voi olla hyödyllinen alusta lisätä oppijoiden sitoutumista. Esimerkiksi teknisiä taitoja, taideaineita tai kädentaitoja opettelevat voivat helposti jakaa kuvia töistään arviointia varten.

TikTok

TikTok oli maailman toiseksi ladatuin sovellus vuonna 2020, ja voi auttaa oppijoita kehittämään edelleen tietojaan ja taitojaan. (Azman et al., 2021). Videoiden tulee olla lyhyitä, 1–3 minuutin mittaisia ja niiden tulee keskittyä tiettyyn aiheeseen sekä motivoida oppijoita tutustumaan aiheeseen. Materiaalin tuottaminen TikTokiin voi auttaa  kehittämään taitoja mikrosisällön tuottajana.

Voit hyödyntää TikTok-videoita esimerkiksi laajan sisällön kertaamiseen tai lähiopetuksessa lyhyesti sivutun aiheen tarkempaan käsittelemiseen. TikTokissa voit toteuttaa myös kokonaisen kurssin.  Inspiraatiota varten katso esimerkki,  miten Haaga-Helian ammattikorkeakoulu on julkaissut TikTokissa mikrosisältöä opetuskäyttöön.

LinkedIn

LinkedIn on erinomainen sivusto ammatilliseen verkostoitumiseen ja oppimisyhteisöjen luomiseen.  LinkedIn sopii  oppijoille, jotka etsivät sisältöä ammatillisen kehittymisensä tueksi.  Voit pyytää oppijoita luomaan LinkedIn-julkaisun kurssilla oppimistaan asioista ja sen jälkeen jakamaan verkostolta  saamansa kommentit. Voit myös perustaa  LinkedIn-ryhmän, jos haluat jakaa omaa sisältöäsi ja pyytää oppijoita jakamaan omaansa.

YouTube

YouTubessa on runsasti opetussisältöä. YouTube-videoiden etuna on, että sisältöä  voi helposti jakaa myös muilla alustoilla, kuten Moodlessa, muilla sosiaalisen median alustoilla tai  rganisaatiosi verkkosivustolla. Voit julkaista saman sisällön eri alustoilla nähdäksesi katselukertojen määrän ja tavoittaaksesi laajemman yleisön.

Facebookiin ja Instagramiin verrattuna YouTubessa voi julkaista paljon pidempiä videoita, mutta muista, että pitkät videot eivät ole mikrosisältöä! Voit myös julkaista TikTok- ja Instagram-videoiden tapaisia lyhyempiä videoita YouTube Shorts -syötteessä.

X, Threads, and other microblogging platforms

Mikrobloggaussivustot, kuten X (aiemmalta nimeltään Twitter), Treads, BlueSky ja Mastodon, voivat toimia tehokkaina oppimisalustoina. Monilla näistä sivustoista oppija voi seurata viimeisimpiä trendejä ja osallistua keskusteluihin. Osa sivustoista tarjoaa mahdollisuuden ottaa välittömästi yhteyttä alan asiantuntijoihin. Näillä alustoilla julkaiseminen voi olla oppijoille keino löytää oma äänensä, muotoilla mielipiteensä ja osallistua julkisiin keskusteluihin yhdessä muiden kanssa. Nämä sivustot ovat erityisen hyödyllisiä medialukutaidon harjoitteluun ja ns. valeuutisten tunnistamiseen.

Lue lisää

Azman, A., Rezal, N., Zulkeifli, N., Mat, N., Saari, I., & Ab Hamid, A. (2021). Acceptance of TikTok on the Youth of Education Development. Borneo International Journal, 4(3), 19-25. https://majmuah.com/journal/index.php/bij/article/view/98/60

Burns, M. (Host.) (2024, 16 April). How to Use Social Media for Lesson Inspiration. (Nr. 263). [Audiopodcast episode]. In Easy EdTech Podacst with Monica Burns. Spotify. https://open.spotify.com/episode/2s8UiZHRAKWEE31qqN1JII?si=2f26f21173794bd5&nd=1&dlsi=1b24a9dfd05848e0

Trowbridge, S., Waterbury, C., & Sudbury, L. (2017, 10 April). Learning in Bursts: Microlearning with Social Media. Educause Review. https://er.educause.edu/articles/2017/4/learning-in-bursts-microlearning-with-social-media