Title: 4. Pedagoginen käsikirjoitus
Course: Mikrosisältöjen tuottaminen tiimityönä (Digivisio 2030) > Section: Laadi oma pedagoginen käsikirjoitus

Pedagoginen käsikirjoitus auttaa organisoimaan oppimateriaalit pieniin, helposti omaksuttaviin osioihin. Tämä tekee oppimisesta tehokkaampaa ja kohdennetumpaa, kun oppijat voivat keskittyä yhteen asiaan kerrallaan ja edetä järjestelmällisesti kohti oppimistavoitteita.

Lyhyesti sanottuna pedagoginen käsikirjoitus on strukturoitu suunnitelma, jossa esitetään halutun osaamistavoitteen saavuttamiseksi suoritettava oppimisaktiviteettien sarja. Käsikirjoituksessa kartoitat oppijan matkan jokaisen vaiheen voidaksesi suunnitella ja tuottaa kurssin. Kurssilla voi olla useita pedagogisia käsikirjoituksia, yksi kutakin osaamistavoitetta tai osiota varten. Se auttaa sinua sisällöntuottajana organisoimaan oppimateriaalit pieniksi, helposti omaksuttaviksi palasiksi. Tämä mahdollistaa tehokkaamman ja kohdennetumman oppimisen, sillä oppijat voivat keskittyä yhteen asiaan kerrallaan ja edetä järjestelmällisesti kohti oppimistavoitteitaan. Saatat muistaa tämän videosta käsikirjoittaminen ja kuvakäsikirjoittaminen.

Yllä olevassa kuvassa näet esimerkkejä erään kurssin osista ja siitä, miten niistä voitaisiin koostaa oppimispolku. Ensimmäinen vaihe on ”Aktivoi ja haasta”. Millä tavalla voisit aloittaa kurssin, jotta haluamasi osaamistavoite voidaan saavuttaa? Mieti seuraavaksi, mitä materiaalia ja sisältöä käyttämällä voit ”vahvistaa osaamista”. Pohdi sitten, miten voit ”syventää ja luoda yhteyksiä” esittämällä käytännön esimerkkejä ja yhteyksiä kurssimateriaalin osien välillä. Lopuksi päätä osio. Kuten videolla mainittiin, vuorovaikutus on mainittu tässä vasta viimeisenä vaiheena, mutta se tulisi huomioida jokaisessa oppimismuotoiluprosessin vaiheessa. Jos kirjoitat tämän kaiken vaihe vaiheelta, lopputuloksena on pedagoginen käsikirjoitus!

Mutta miltä pedagoginen käsikirjoitus näyttää?

Kahta samanlaista pedagogista käsikirjoitusta ei ole. Sinun kannattaa kokeilla erilaisia tapoja käsikirjoittaa haluamasi osaamistavoitteet ja kurssimateriaalit, jotta löydät sinulle sopivan tavan.

Saatavilla on erinomaisia käsikirjoituspohjia, joita voit hyödyntää tehdessäsi Universal Design for Learning-, Carpe Diem- tai ABC-mallin mukaista oppimismuotoilua (ks.  Learning Design Principles ). Voit käyttää käsikirjoituksesi lähtökohtana myös mallipohjia  Course template ja Part Templates.

Vaihtoehtoisesti voit soveltaa tuntisuunnitelman mallipohjaa, johon kirjoitat käsikirjoituksen eri vaiheet. Esimerkiksi:

Aihe | Mikrosisällön tuottaminen
Tavoite | Oppijat oppivat tuottamaan vaikuttavaa mikrosisältöä erilaisille digitaalisille alustoille.
Kesto | Omaan tahtiin (noin 1 tunti)
Materiaalit
- Digitaalinen oppikirja tai verkkomateriaaleja sisällöntuottamisesta
- Interaktiivinen valkotaulutyökalu (esim. Miro, Microsoft Whiteboard)
- Monisteita, joilla on esimerkkejä mikrosisällöstä (PDF-muodossa)
- Internetyhteys
- Oppimisalusta kuten Moodle, Canvas tai Google Classroom
Script |
1. Johdanto
(Aktivoi ja haasta)
- Tervetuloviesti: ”Tervetuloa tutustumaan mikrosisällön tuottamista koskevaan moduuliin! Tässä moduulissa opit tuottamaan sitouttavaa ja vaikuttavaa mikrosisältöä digitaalisille alustoille”
- Alkuarviointi: ”Ennen kun aloitat, tee tämä lyhyt tietovisa, jossa pääset arvioimaan tämänhetkistä tietämystäsi mikrosisällöstä.”
2. Osaamisen vahvistaminen
- Lukutehtävä: ”Lue digitaalisesta oppikirjastasi luku 3 mikrosisällön tuottamisen periaatteista. Keskity olennaisiin piirteisiin, joita ovat esimerkiksi lyhyys, selkeys ja houkutteleva ulkoasu.”
- Videoluento: ”Katso tämä video mikrosisällön tuottamisen parhaista käytänteistä. Kirjoita muistiin tärkeimmät kohdat.”
- Interaktiivinen valkotaulu: ”Tutki tätä interaktiivista valkotaulua, jolla on esimerkkejä toimivista mikrosisällöistä. Tutustu esimerkkeihin tarkemmin napsauttamalla niitä.”
3. Syvennä ja muodosta yhteyksiä
- Digitaalinen moniste: ”Lataa moniste, jolla esitellään esimerkkejä mikrosisällöistä, ja käy se läpi.”
- Aktiviteetin ohjeet: ”Tuota monisteen ja oppikirjan tietoja hyödyntäen mikrosisällön palanen (esim. somepostaus, infograafi tai lyhyt video) valitsemastasi aiheesta. Voit käyttää työkaluna esimerkiksi Canvaa, Adobe Sparkia tai haluamaasi videoiden editointisovellusta.”
- Palauttaminen: ”Lataa tuottamasi mikrosisältö oppimisalustalle.”
4. Itsearviointi | - Tietovisa: ”Testaa, kuinka hyvin olet ymmärtänyt mikrosisällön tuottamisen periaatteet, tekemällä tämä tietovisa. Voit tehdä tietovisan niin monta kertaa kuin on tarpeen saadaksesi hyväksytyn pistemäärän.”
5. Lopuksi
- Yhteenveto: ”Kertaa oppitunnin tärkeimmät ajatukset yhteenvetotiedostosta.”
- Reflektointi: ”Kirjoita lyhyt reflektointi siitä, mitä opit mikrosisällön tuottamisesta ja kuinka voit soveltaa sitä omiin projekteihisi. Palauta reflektointi oppimisalustalle.”
6. Lisämateriaalit
- Lisäluettavaa: ”Voit tutustua mikrosisällön tuottamiseen tarkemmin tutustumalla näihin lisämateriaaleihin ja artikkeleihin.”
- Keskustelufoorumi: “Liity mukaan keskustelufoorumille, esitä kysymyksiä ja jaa ajatuksia muiden oppijoiden kanssa.”