Title: Tee opetuspodcast
Course: Mikrosisältöjen tuottaminen tiimityönä (Digivisio 2030) > Section: Miten tuottaa mikrosisältöä?

Podcastissa voidaan käsitellä yhtä teemaa tai se voi olla osa podcastsarjaa. Se voi olla yksinpuhelu, keskustelu tai haastattelu, selonteko tai dokumentti.

Opetuspodcastit  edellyttävät opetussisältöisen digitaalisen audiotiedoston suunnittelemista ja tuottamista.

Vinkkejä podcastin tuottamiseen

- Määrittele ensin, minkä oppimistavoitteen haluat saavuttaa podcastilla.
- Mieti huolellisesti podcastin rakennetta ja  tarkkaan rajattuja aiheita oppijan näkökulmasta. Muotoile eri osat, kuten johdanto (keitä puhujat ovat ja mitä podcast käsittelee?), keskiosa (mitä sisältöä haluat välittää?) ja loppu (esimerkiksi yhteenveto tärkeimmistä ajatuksista ja katsaus tuleviin aiheisiin).
- Mieti, mitä oppimisaktiviteetteja annat oppijoille tehtäväksi podcastin kuuntelemiseen liittyen. Tutkimusten mukaan oppijoille voi olla hyödyksi vastata pohdintakysymyksiin podcastin kuuntelemisen yhteydessä. Voit kysyä podcastin kuuntelemisen jälkeen esimerkiksi ”Miten tämä aihe eroaa muista opiskelemistasi aiheista ja miten se muistuttaa niitä?”, ”Miten tämä aihe koskee sinun arkeasi?” tai ”Onko tässä aiheessa jotain, mikä sinun on vaikea ymmärtää?”. (Yilmaz & Keser, 2016.)
- Muodosta noin 10 sanan mittaisia virkkeitä ja vältä liiallista pilkkujen käyttöä. Käytä aktiivista kieltä: Puhuttele kuulijoita suoraan esimerkiksi käyttämällä pronominia ”me” tai kysymällä ”Keksitkö tästä esimerkkejä? <lyhyt tauko> Yksi esimerkki voisi olla…”
- Välitön tunnelma ja  tarinan kertominen voivat pitää yllä kuulijoiden mielenkiintoa.
- Huolehdi hyvästä äänenlaadusta. Testaa se etukäteen. Jos mahdollista, käytä oppilaitoksesi itsepalveluäänitysstudiota tai podcast-laitteistoa.
- Podcastin ihanteellisesta kestosta on monta mielipidettä. Jos podcastissa vain esitellään tietty teema, 15 minuuttia todennäköisesti riittää. Jos podcastissa käydään teemasta keskustelua, kesto voi olla 30–45 minuuttia.

Podcast on hyödyllinen keino välittää tietoa luennoitsijalta oppijalle. Voit myös pyytää oppijoita tekemään omat podcastinsa. Podcasteista on hyötyä oppijoille, sillä ne auttavat kehittämään syvällisempää ymmärrystä aiheesta sekä yhteistyöhön, ongelmanratkaisuun ja luovuuteen liittyviä taitoja. Ne voivat olla tehokas keino tutustuttaa oppijat (tulevaan) ammattialaansa.

Lue lisää

How to leverage podcasts for learning/ Stanford Graduate School of Education

Podcasts in your education, how to do it / Utrecht University

Yilmaz, F. G. K., & Keser, H. (2016). The impact of reflective thinking activities in e-learning: A critical review of the empirical research. Computers & Education, 95, 163-173.