Title: Laatukriteerit (sivuna)
Course: Mikrosisältöjen tuottaminen tiimityönä (Digivisio 2030) > Section: Miten tuottaa mikrosisältöä?

Jos et halua käyttää H5P:tä Moodlessa, sisältö on tällä sivulla!

Digivisio 2030:  Verkko-oppimisen laatukriteerit

Digipedagogiikan laatukriteerit tukevat korkeakouluja laadukkaan opetussisällön tuottamisessa jatkuvan ja joustavan oppimisen tarjottimelle.

- Tutkimusperustaisuus: luotettava tieto > sisältö sisältää lainauksia, monitieteisyys
- Modulaarisuus: oppija voi löytää ja valita joustavasti omaan tilanteeseen ja tarpeeseen sopivia sisältöjä > mikro-oppiminen, pinoutuva sisältö
- Monimuotoisuus: sisällöissä huomioidaan oppijoiden erilaiset taustat ja elämäntilanteet > sisältö pienemmissä osissa, multimedia
- Saavutettavuus: edistetään avointa oppimista ja varmistetaan, että saavutettavuusvaatimukset toteutuvat > visuaalinen saavutettavuus, tekstivastineet, yhteensopivuus eri laitteiden kanssa
- Käytettävyys: selkeä rakenne, helppo navigointi

Lue lisää: Digivisio 2030: Laatukriteerit

Avoin tiede: Oppimisen avoimuuden suositukset

- Sisältö: Laadukas avoin oppimateriaali on sisällöltään luotettavaa.
- Oppimis- ja opetusmenetelmät: Laadukas avoin oppimateriaali mahdollistaa monenlaisia ja monipuolisia tapoja oppia ja opettaa.
- Käytettävyys ja saavutettavuus: Laadukas avoin oppimateriaali on kaikille ja kaikissa tilanteissa mahdollisimman helposti käytettävissä.
- Löydettävyys ja jakaminen: Laadukas avoin oppimateriaali on helposti löydettävissä ja käyttäjä tietää, millä ehdoilla hän voi levittää sitä eteenpäin.
- Elinkaari ja muokattavuus: Laadukasta avointa oppimateriaalia pidetään yllä ja päivitetään säännöllisesti. Lisäksi materiaalin tekemisessä hyödynnetään muita avoimia materiaaleja ja yhteiskehittämisen käytäntöjä.

Lue lisää: Avoin tiede.fi / linjaukset

Laatukriteerit erityisesti mikrosisällölle

- Pieni, itsenäinen palanen, joka sisältää yhden oppimistavoitteen ja joka voidaan omaksua nopeasti.
- Oppijat eivät tarvitse taustatietoja voidakseen ymmärtää mikrosisällön. Mikrosisältö toimii siltana formaalin ja informaalin oppimisen välillä.
- Oppijakeskeisyys: Oppiminen etenee henkilökohtaisten mielenkiinnonkohteiden ja tarpeiden mukaan ilman erityisiä oppimisvaiheita tai laajaa sisältörakennetta. Oppijat voivat käyttää sisältöä useisiin tarkoituksiin.
- Sisältö on multimodaalista ja voi sisältää tekstiä, videoita ja kuvia erilaisten oppimistyylien tukemiseksi.
- Se on muotoiltu niin, että se on helposti löydettävää, ymmärrettävää ja saavutettavaa, kiinnittäen huomiota kieleen ja kuvitukseen.
- Yksittäiset mikrosisällön palaset voivat sisältää myös arvioinnin. Se voi olla esimerkiksi lyhyt monivalintakysymystesti, jonka tehtyään oppijat saavat palautetta aiheen hallinnastaan.
- Mikrosisältö on saatavilla ajasta ja paikasta riippumatta ja käytettävissä eri laitteilla.