Title: Miksi tuottaa mikrosisältöä?
Course: Mikrosisältöjen tuottaminen tiimityönä (Digivisio 2030) > Section: Mitä on mikrosisältö?

Elinikäinen oppiminen ja osaamisen kehittäminen  kiireisen työn ohessa vaatii nopeaa ja tehokasta perehtymistä oppimateriaaleihin. Mikrosisältö voi mullistaa kouluttautumisen, sillä pienet, helposti omaksuttavat sisällöt vastaavat työelämän vaatimuksiin ja ovat helppoja muistaa.

Saavutettavuus (Accessibility)

Mikro-oppimisessa tieto jaetaan pieniin osiin, jotka voi ladata digitaalisille alustoille. Tämä mahdollistaa oppimisen milloin ja missä tahansa eri laitteilla. Mikrosisältö sopii kiireiseen aikatauluun ja tukee “just-in-time-oppimista” tarjoten ajankohtaista tietoa tarpeen mukaan.

Yksilöllistäminen (Personalisation)

Mikro-oppiminen mahdollistaa oppimispolkujen mukauttamisen. Yhdistämällä mikrosisältöjä eri tavoin voit tarjota oppijoille yksilöllisiä polkuja, jolloin he voivat rakentaa aiemmin oppimansa varaan tai tutkia kiinnostavia aiheita omaan tahtiin.

Sitoutuneisuus (Engagement)

Mikrosisältö keskittyy sitouttamiseen tarjoten  erilaista multimediaa esimerkiksi videoita, infograafeja, tietovisoja ja interaktiivisia simulaatioita, jotka tekevät oppimisesta entistä sitouttavampaa ja vuorovaikutteisempaa.

Tehokkuus (Effectiveness)

Yksi mikrosisällön suurimmista eduista on tehokas muistamisen tuki. Pienet tietopalat on helpompi muistaa ja ne loiventavat unohtamiskäyrää. Oppijat löytävät tarvitsemansa tiedon ilman ylimääräistä kuormitusta.

Mikrosisällön tuottaminen on usein kustannustehokkaampaa ja säästää suunnitteluaikaa verrattuna perinteisiin pitkien kurssien tuottamiseen.  Mikrosisältö on myös  erittäin skaalautuvaa ja  palasia on helpompi päivittää.  Sisällöntuottamisen mahdollisuuksista kerrotaan tarkemmin materiaalin kolmannessa osassa.

Lue lisää

Díaz Redondo, Rebeca P., et al. "Integrating micro-learning content in traditional e-learning platforms." Multimedia Tools and Applications 80.2 (2021): 3121-3151.

Samala, Agariadne Dwinggo, et al. "Microlearning: Transforming Education with Bite-Sized Learning on the Go--Insights and Applications." International Journal of Interactive Mobile Technologies 17.21 (2023).